
Plavinka d.o.o. za obavljanje komunalnih djelatnosti
Trg Dragutina Domjanića 1, HR-49210 Zabok
MB: 02016532
OIB: 17339560893
Tel.: 049/222-584

Na temelju članka IX. Odluke o osnivanju društva s ograničenom odgovornošću PLAVINKA – pročišćeni tekst („Službeni glasnik Krapinsko – zagorske županije“ broj 48/2024.) i Odluke o raspisivanju natječaja od 03. studenog 2026. godine, Skupština PLAVINKE d.o.o. raspisuje

NATJEČAJ

za izbor i imenovanje direktora PLAVINKA d.o.o. na vrijeme od četiri godine.

Uvjeti koje mora ispunjavati kandidat za direktora društva:
· Završen najmanje preddiplomski sveučilišni studij ili stručni studij (odnosno VŠS prema propisima koji su bili na snazi do Zakona o akademskim i stručnim nazivima i akademskom stupnju)
· Najmanje tri godine radnog iskustva stečenog na rukovodećim poslovima ili položajima
· Zadovoljavanje ostalih uvjeta propisanih Zakonom o trgovačkim društvima.

Uz prijavu na natječaj kandidati su dužni dostaviti:
· Životopis u kojem će u skladu s dostavljenim dokazima obrazložiti ispunjavanje uvjeta
· Dokaz o odgovarajućem stupnju obrazovanja
· Potvrdu o stažu (izvadak iz elektroničkog zapisa Hrvatskog zavoda za mirovinsko osiguranje)
· Potvrdu poslodavca ili drugi odgovarajući dokument (rješenje, ugovor o radu i sl.) iz kojeg je razvidno da ima najmanje tri godine radnog iskustva na rukovodećim poslovima ili položajima ili izvadak iz sudskog registra trgovačkog suda iz kojeg je razvidno da je bio najmanje tri godine ovlašten za zastupanje određene pravne osobe
· Uvjerenje nadležnog suda da se ne vodi kazneni postupak (nije doneseno pravomoćno rješenje o provođenju istrage, da ne postoji potvrđena optužnica, da nije donesena presuda o izdavanju kaznenog naloga te da nije donijeta nepravomoćna presuda), ne starije od 3 mjeseca od dana raspisivanja natječaja
· Izjavu kandidata pod kaznenom i materijalnom odgovornošću o nepostojanju okolnosti iz članka 239. stavka 2. Zakona o trgovačkim društvima
· Kandidatov plan poslovanja trgovačkog društva za mandatno razdoblje za koje se natječe.

Dokumentacija se može priložiti u preslici, a prije samog sklapanja ugovora s odabranim kandidatom kandidat je dužan predočiti traženu dokumentaciju u izvorniku.
Riječi i pojmovi korišteni u javnom natječaju koji imaju rodno značenje odnose se jednako na muški i ženski roda, bez obzira jesu li korišteni u muškom ili ženskom rodu.

Kandidat koji može ostvariti pravo prednosti pri zapošljavanju sukladno odredbama Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17, 98/19 i 84/21), dužan se u prijavi pozvati na to pravo te ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti pri zapošljavanju uz prijavu je dužan priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20ZOHBDR%202021.pdf.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13, 152/14, 39/18 i 32/20), obvezni su uz prijavu na ovaj Natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te imaju prednost u odnosu na ostale kandidate samo pod jednakim uvjetima.

Prijavom na ovaj Natječaj kandidat daje privolu za prikupljanje i obradu osobnih podataka navedenih u prijavi na Natječaj, kao i dokumentacije dostavljene prijavom, u svrhu izbora kandidata i privolu na dostavu obavijesti o rezultatima Natječaja koja se dostavlja svim kandidatima, uključujući ime i prezime kandidata te struku. Prikupljeni osobni podaci obrađivat će se u skladu s važećim propisima, odnosno s Uredbom EU 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe i zaštiti podataka (Narodne novine, broj: 42/18).

Natječaj će se objaviti u Zagorskom listu, na web stranicama www.plavinka.hr, www.zabok.hr i na stranicama Hrvatskog zavoda za zapošljavanje dana 10.11.2026. godine, a prijave je potrebno dostaviti do 20.11.2026. godine.

Nepravodobne i nepotpune prijave neće se uzeti u razmatranje.

Odabir kandidata vrši Skupština društva nakon obavljenog razgovora s kandidatima koji ispunjavaju formalne uvjete natječaja kroz koji procjenjuje njihove prednosti i nedostatke te njihov plan poslovanja.

Kandidati će biti obaviješteni o rezultatima natječaja najkasnije 15 dana od isteka roka za podnošenje prijava.

Prijavu s potrebnom dokumentacijom do 20.11.2026. godine potrebno je dostaviti na adresu:

PLAVINKA d.o.o.
Trg Dragutina Domjanića 1
HR-49210 Zabok
S naznakom „Natječaj za direktora – ne otvaraj“

